河野太郎

河野太郎，係日本政治人，自由民主黨眾議院議員，現任行政改革大臣，之前做過外務大臣同防衛大臣。

家族 
舊時河野家族喺神奈川縣係富農嚟，太爺河野治平已經係神奈川縣議會議長。

阿爺河野一郎係眾議院議員，做過農林大臣、副首相等嘅內閣職位，係自民黨入面嘅大佬。

老豆河野洋平就做過自民黨嘅總裁，但係當時正值自民黨下野嘅時候，佢亦都係第一個做過自民黨總裁但做唔成首相嘅人，喺河野洋平同社會黨一齊執政嗰陣，發表過「河野談話」。

阿媽河野武子係伊藤忠兵衛嘅後人，伊藤忠兵衛創立咗伊藤忠商事同丸紅呢啲大型日本企業。

日本政治人